Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Eilen sattui kaksi puukotusiskua.
Neljä kuukautta jatkuneelle väkivalta-aallolle ei näy loppua.
Ulkoministeri Kerryn mukaan Iranin ydinsopimuksen täytäntöönpano -
tapahtuu "mieluummin ennemmin kuin myöhemmin".
YK:n pakolaisjärjestön puheenjohtaja vetoaa Eurooppaan, -
että se ottaisi pakolaisia vastaan eikä pystyttäisi esteitä.
Eilen sattui kaksi erillistä puukotusiskua Länsirannalla.
Neljä kuukautta jatkuneelle väkivalta-aallolle ei näy loppua.
Ensimmäinen isku tapahtui Gush Etzionin risteyksessä, -
missä palestiinalaiset ovat iskeneet israelilaisia vastaan aiemminkin.
Armeijan mukaan 3 palestiinalaista miestä hyökkäsi -
puukkojen kanssa israelilaissotilaiden kimppuun.
Israelin joukot ampuivat hyökkääjät.
Pian tämän jälkeen Hebronissa Länsirannalla -
palestiinalaismies yritti puukottaa israelilaissotilasta tarkastuspisteellä.
Paikalla olleet armeijan turvajoukot ampuivat palestiinalaishyökkääjän.
Sotilaat eivät loukkaantuneet kummassakaan iskussa.
Tel Avivin viimeviikkoisen ampuma- iskun tekijän etsinnät jatkuvat.
Vanhempien poliisivirkamiesten mukaan -
turvallisuusvoimat ovat keskittyneet pääasiassa tiedusteluun.
Hyökkääjän paikantamisessa ei ole tapahtunut merkittävää edistystä.
Hyökkääjän perheenjäsenistä useita on pidätetty, -
mukana isä, veli ja yksi muu. Heidän epäillään auttaneen hyökkääjää.
He ovat nyt tutkintavankeudessa.
Heitä syytetään tutkimusten estämisestä.
Poliisi ei ole toistaiseksi määritellyt iskua terroriteoksi.
Tutkimuksista tietoisten turvallisuuslähteiden mukaan -
hyökkääjän motiivi on epäselvä. Hän oli ilmeisesti henkisesti tasapainoton.
Yksi hänen uhreistaan oli arabitaustainen taksikuski.
Iris Ru'imi on iskussa kuolleen Shimon Ru'imin äiti.
Hän on protestoinut sitä, -
ettei murhatapausta ole vielä virallisesti määritetty terrori-iskuksi.
Ru'imi korostaa, -
että hänen poikansa murhattiin vain siksi, koska tämä oli juutalainen.
Hän vaatii viranomaisia nimeämään tapauksen kansallismieliseksi iskuksi.
Sitten Iranin ydinsopimukseen.
USA:n ulkoministeri Kerry piti lehdistötilaisuuden -
käytyään puhelinkeskustelun Iranin ulkoministeri Zarifin kanssa.
Kerry ilmoitti, että ydinsopimus, joka saavutettiin heinäkuussa 2015 -
Iranin ja P5+1-maiden eli USA:n, Venäjän, Kiinan, Ranskan, -
Iso-Britannian ja Saksan välillä, pantaisiin piakkoin täytäntöön.
Keskustelin aamulla ulkoministeri Zarifin kanssa -
ydinsopimuksen täytäntöönpanosta sekä Saudi-Arabian ja Iranin suhteista.
Ulkoministeri teki minulle selväksi, että Iran aikoo toteuttaa -
täytäntöönpanopäivää koskevat velvoitteensa niin pian kuin suinkin.
Myös me varmistamme tahollamme, -
että pääsemme siirtymään täytäntöönpanoasiassa eteenpäin.
Uskon, että se päivä koittaa -
mieluummin ennemmin kuin myöhemmin.
Iran on paljastanut, -
että sillä on ydinkärjellä varustettavia ballistisia ohjuksia, -
joita se on myös testannut.
Iran rikkoo näin turvallisuusneuvoston v. 2010 antamia päätöslauselmia.
Kerry korosti -
USA:n aikovan varmistaa jatkossakin, että Iran täyttää sitoumuksensa.
USA aikoo myös puuttua Iranin ohjusohjelmaa koskeviin toimiin.
Nyt kun täytäntöönpanopäivä lähestyy, tehtävämme on varmistaa, -
että Iran täyttää sitoumuksensa. Samanaikaisesti me noudatamme -
omaa sitoumustamme puuttumalla Iranin toimiin, -
niin ohjustoimiin kuin sen muuhunkin toimintaan alueella.
Näin aiomme toimia edelleenkin.
Ulkoministeri Kerry käsitteli myös Syyria-neuvottelujen kehitystä -
ja mainitsi, että edistystä on tapahtunut.
Iranin ja saudien kriisi saattaa tosin vielä vaikeuttaa Syyria-neuvotteluja.
Sitten Isisin-vastaiseen sotaan.
USA:n johtaman liittouman mukaan -
äärimuslimijärjestö Isis menetti 40 prosenttia alueistaan Irakissa -
ja 20 prosenttia Syyriassa vuoden 2015 aikana, -
kansainvälisten joukkojen pakottaessa sen pois monista kaupungeista.
Irakissa kyse on noin 40 prosentista.
Syyriasta on vaikea sanoa tarkasti; luku lienee 20 prosentin hujakoilla.
Molemmat maat yhteen laskettuna puhumme noin 30 prosentista.
Isis ei ole toistaiseksi kommentoinut liittouman antamia arvioita.
Mm. Ranska, Britannia ja Jordania kuuluvat Isisin-vastaiseen liittoumaan.
Liittouman tiedottaja korosti, -
että Isis ei ole viime viikkoina menestynyt hyökkäyksissään.
Isis on viime aikoina iskenyt monia kertoja Ramadin pohjoispuolella, -
lähellä Hitin kaupunkia, -
Hadithan ulkopuolella.
Mikään iskuista ei ole onnistunut. Se on tärkeintä.
Jokainen näistä Isisin iskuista on saatu murrettua -
liittouman ilmavoimien ja Irakin turvallisuusjoukkojen yhteistyöllä.
Isis ei ole saanut vallattua lainkaan maa-alueita toukokuun 2015 jälkeen, -
jolloin se valtasi Ramadin kaupungin Irakissa.
Sittemmin se on ollut puolustusasemissa, -
kun kansainväliset operaatiot ovat kiihtyneet.
Oltuaan kolme päivää virassa YK:n pakolaisjärjestön uusi puheenjohtaja -
Filippo Grandi painotti, että Euroopan on näytettävä mallia -
ottamalla vastaan pakolaisia, ei pystyttämällä esteitä. Hän sanoi, -
että jos Euroopan linja on kielteinen, muut toimivat samoin.
Eurooppa on esimerkkitapaus.
Muu maailma katsoo, miten Eurooppa toimii turvapaikka-asioissa.
Eurooppa on perinteisesti kertonut muille maille, -
miten toimia turvapaikka-asioissa.
Se on pyytänyt Euroopan ulkopuolisia maita ottamaan pakolaisia.
Jos Eurooppa ryhtyy nyt rajoittamaan, torjumaan, pystyttämään esteitä -
ja olemaan vihamielinen, niin muu maailma seuraa varmasti perässä.
Yli miljoona pakeni Lähi-idän sotia Eurooppaan vuonna 2015.
Suurin määrä on saapunut Saksaan.
Tanska määräsi väliaikaisia rajatarkastuksia sen jälkeen, -
kun Ruotsi aloitti omat tarkastuksensa -
estääkseen pakolaisten etenemisen pohjoiseen.
Grandi ylisti Saksan liittokansleri Merkelin myönteistä linjaa.
Lisäksi hän kiitteli Turkkia ja Libanonia, -
kun ne ovat antaneet turvapaikan valtaville määrille pakolaisia.
Hän pyysi kansainvälistä yhteisöä jakamaan vastuuta.
Turkille lähetän myönteisen viestin.
Sehän on tällä hetkellä maailman suurin pakolaisia asuttava maa.
Tämä on minusta tärkeä asia huomioida.
Mikä tahansa Turkille annettava apu on tärkeää, -
jotta se pystyy kantamaan tätä taakkaa kunnolla -
ja tarjoamaan edelleen turvapaikkaa pakolaisille.
Se on mielestäni erittäin tärkeää.
YK:n pakolaisjärjestön uusi johtaja -
ei kuitenkaan maininnut islamistimilitanttien vaarasta, -
kun nämä tekeytyvät pakolaisiksi soluttautuakseen länsimaihin.
Eikä hän puuttunut siihen, miten kansainvälinen yhteisö -
voisi auttaa pakolaisia lähtömaissa vastaanottamisen sijaan.
Grandi kehotti Syyria-neuvotteluihin osallistuvia maita -
ponnistelemaan sodan lopettamiseksi, -
joka on synnyttänyt pahimman pako- laiskriisin sitten 2. maailmansodan.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Shabat shalom, nähdään maanantaina!
Suomennos: Sirpa Bågman